text: Efterskolepiger blev udspioneret
  10 januar 2014 kl. 05.49
  To drenge på 14 og 15 er politianmeldt efter at have filmet deres kvindelige skolekammerater i baderummet. Det skriver Jyske Vestkysten fredag.
  Et lille kamera sad skjult under en håndvask i pigernes baderum på Store Andst Efterskole. Først efter flere uger opdagede pigerne spionkameraet.
  - Det her er ikke drengestreger, understreger Morten Alslev fra lokalpolitiet i Vejen over for Jyske Vestkysten.
  Det er pigernes forældre, der har meldt overvågningen til politiet.
  Vejen Lokalpoliti har beslaglagt drengenes computere. Det er nu ved at blive undersøgt, hvad der er kommet ud af optagelserne, og om filmene ligger på nettet.
  Drengene er blevet bortvist fra skolen og sigtet for blufærdighedskrænkelse.
  JV's artikel om efterskolepiger, der blev udspioneret
  